יחסי טרינידד וטובגו – ישראל

יחסי טרינידד וטובגו–ישראל הם היחסים הדיפלומטיים הרשמיים שמתקיימים בין רפובליקת טרינידד וטובגו לבין מדינת ישראל. ראש הממשלה הראשון של טרינידד וטובגו, אריק ויליאמס (אנ'), הגיע לביקור בישראל ביוני 1962, עוד לפני שהמדינה קיבלה עצמאות מלאה והייתה עדיין חלק מהפדרציה של איי הודו המערבית. ביקור זה היה הביקור הרשמי הראשון של ויליאמס במדינה זרה, במהלכו, ביקש סיוע טכני מישראל. בספטמבר אותה שנה קיבלה טרינידד וטובגו עצמאות וכוננה יחסים דיפלומטיים עם ישראל. באוקטובר 1963, נענתה ישראל לבקשת טרינידד, לסייע לנפגעי סופה שהשתוללה באי, ושלחה טון מזון לאי. בשנת 2001, סיפקה חברת בת של חברת ההיי-טק "ECI Telecom" מישראל מערכות לשירותי גישה אלחוטית לחברות התקשורת הלאומית של טרינידד וטובגו. בשנת 2002 סיפקה חברת "טי.טי.איי טלקום" מישראל מערכת לניהול הרשת לאותה חברה. בשנת 2003 סיפקה חברת אלווריון מערכת תקשורת לחיבור בין שני איי טרינידד וטובגו. בשנת 2010, חברת מקורות ייזום, זרוע היזמות של חברת המים הלאומית מקורות, בשותפות עם "קבוצת מרחב" שבבעלות איש העסקים יוסי מימן, זכתה בפרויקט בהיקף של 110 מיליון דולר לשדרוג תשתיות המים בבירת טרינידד טובגו, פורט אוף ספיין. ב-29 בנובמבר 2012, תמכה טרינידד וטובגו בהצבעה על החלטה 67/19 של העצרת הכללית של האו"ם לשדרוג מעמדה של הרשות הפלסטינית באו"ם – מישות משקיפה שאינה מדינה, למדינה משקיפה שאינה חברה. בשנת 2013 נפגשה משלחת של נציגים מישראל עם נציגים רשמיים של טרינידד וטובגו, ובה הובע הרצון לחזק את הקשרים בין המדינות, בין היתר באמצעות מתן קורסי הכשרה ומלגות עבור אזרחי טרינידד, ומתן ייעוץ ישראלי בטרינידד וטובגו בנושאי חממות וגידול דגים. במרץ 2016, חתמה חברת החשמל על חוזה ליבוא גז טבעי מטרינידד במחיר 4.9 דולרים ליחידת חום, כגיבוי לאספקת גז ממאגר תמר. ב-6 בדצמבר 2017 הכריז דונלד טראמפ, נשיא ארצות הברית על הכרה בירושלים כבירת ישראל. לאחר מכן התקיימה בעצרת הכללית של האו"ם הצבעה הקוראת לגינוי הכרה זו. בתוצאות ההצבעה טרינידד וטובגו נמנתה בין 35 המדינות שנמנעו בהצבעתן. שר החוץ של טריניד וטובגו, דניס מוזס, הסביר את הצבעת מדינתו באומרו כי מדיניותה של טרינידד וטובגו הייתה תמיד לתמוך ברעיון שתי מדינות, ובכך להכיר באופן איתן בישראל בגבולותיה הטריטוריאליים, כמו גם תמיכה בהקמת מדינה פלסטינית. ישראל מיוצגת בטרינידד וטובגו על ידי קונסולית כבוד בעיירה דייגו מרטין (אנ'). נכון לחודש ספטמבר 2018 לטרינידד וטובגו אין נציגות רשמית בישראל. שגרירות ישראל בפנמה אחראית גם ליחסי המדינה עם טרינידד וטובגו. יהדות האיים הקריביים קונסולית כבוד של ישראל בטרינידד וטובגו: פרטי הקונסולית ב-Embassypages עמוד המידע של שגרירות ישראל בפנמה לברבדוס, גויאנה, סורינאם וטריניד וטובגו דן פחטר, ראש ממשלת טרינידד בא לארץ לביקור רשמי, דבר, 11 ביוני 1962 יצא ראש ממשלת טרינידד, דבר, 17 ביוני 1962 טרינידד הוכרזה למדינה עצמאית, דבר, 2 בספטמבר 1962 מזון מישראל לנפגעי טרינידד, למרחב, 24 באוקטובר 1963 הגר כהן, ‏אינו-ווייב זוכה בהזמנה נוספת מ-TSTT למערכות הגישה האלחוטית שלה ב-11 מיליון דולר, באתר גלובס, 10 בספטמבר 2001 אבישי עובדיה, ‏טי.טי.איי תספק מערכות לספקית התקשורת בטרינידד וטובאגו ביותר ממיליון דולר, באתר גלובס, 9 ביולי 2002 שירות גלובס, ‏אלווריון תאפשר חיבור בין האיים טרינידד וטובגו באמצעות פתרון OFDM, באתר גלובס, 4 במרץ 2003 מוטי בסוק, אבי בר-אלי, מקורות ויוסי מימן ישדרגו את תשתית המים בטרינידד-טובגו ב-110 מיליון דולר, באתר TheMarker‏, 23 במרץ 2010 הארץ, ההצבעה על פלסטין באו"ם: רשימת המדינות שתמכו, התנגדו ונמנעו, באתר הארץ, 29 בנובמבר 2012 Israel Seeking to Strengthen Ties With Trinidad and Tobago, Carribean Journal, May 6th 2013 אבי בר-אלי, שיא האבסורד: ישראל תייבא גז זול יותר מזה שבמאגרים שלה - מהקאריביים, באתר TheMarker‏, 6 באפריל 2016 "How did your country vote on the Jerusalem resolution?". BBC News (באנגלית בריטית). 2017-12-22. נבדק ב-2022-07-31. Gail Alexander, Moses explains T&T’s stance on Israel, Trinidad and Tobago Guardian, December 23rd, 2017